Ismail Haniyeh

Ismail Haniyeh (arabisk: إسماعيل هنية)  (2024–1963) var en palestinsk Hamas-politiker. 

Han ble tatt i ed som statsminister i 2006 for den palestinske selvstyremyndigheten etter at Hamas vant valget til den palestinske lovgivende forsamlingen i januar. Han ledet opprinnelig en ren Hamas-regjering, men denne ble 18. mars 2007 erstattet av en samlingsregjering som inkluderte Hamas og Fatah. Samlingsregjeringen brøt sammen i juni 2007 etter at det brøt ut åpne kamper på Gazastripen mellom Hamas og Fatah som endte med at Hamas tok full kontroll over territoriet. Som følge av dette ble Haniyeh 14. juni 2007 «avskjediget» av president Mahmoud Abbas, som utnevnte tidligere finansminister Salam Fayyad til ny statsminister. Haniyeh nektet å godta avsettelsen og fortsatte å utøve regjeringsmakt på Gazastripen, i seinere tid fra Doha i Qatar.

Haniyeh ble regnet for å være en moderat islamist og pragmatiker som var mer villig enn enkelte andre i Hamas-ledelsen til å snakke med Israel.

 Liv og virke
 Bakgrunn 
Ismail Haniyeh ble født i 1962 i flyktningleiren Al-Shati i Gaza, dit foreldrene flyktet fra sitt hjem nær den israelske byen Ashkelon under den arabisk-israelske krigen i 1948. Han studerte arabisk litteratur på det islamske universitetet i Gaza, der han engasjerte seg i den islamistiske bevegelsen. 
Karriere
Han ble ferdig med utdannelsen samtidig med utbruddet av den første intifadaen i 1987. Haniyeh deltok selv i intifadaen, ble arrestert av israelerne og satt flere perioder i fengsel, den siste gangen i 1989 med en dom på tre år. Etter løslatelsen i 1992 deporterte israelerne Haniyeh, flere Hamas-ledere og over 400 aktivister til Sør-Libanon. 

I 1993 vendte han tilbake til Gaza og ble utnevnt til dekan ved det islamske universitetet hvor han selv hadde studert. 

Fire år senere fikk han posisjonen som senere skulle bringe ham til topps i Hamas. Da bevegelsens leder, Sheikh Ahmed Yassin i 1997 ble løslatt fra fengsel, ble Haniyeh hans assistent. Det nære forholdet mellom de to ga Haniyeh voksende innflytelse i organisasjonen. Han ble også utnevnt til Hamas' kontaktmann til de palestinske selvstyremyndighetene. At Ismail Haniyeh havnet helt på toppen i Hamas-hierarkiet, skyldes også den omstridte israelske politikken med å likvidere Hamas-ledere og andre framstående palestinske aktivister. 

Haniyeh ble k 2003 selv lettere såret i et israelsk flyangrep på en bygning i Gaza hvor han oppholdt seg sammen med Sheikh Yassin, som også ble lettere såret.Dagbladet – Dødslista (26. mars 2004)

I 2004 ble både Sheikh Yassin og hans etterfølger i Gaza, Abdel-Aziz Rantissi, drept. Etter det rykket Haniyeh opp i ledelsen sammen med Mahmoud Zahhar og Sayyid al-Sayyam.

Da Hamas bestemte seg for å delta i det palestinske parlamentsvalget i januar i 2006, ble Ismail Haniyeh satt på toppen av partiets liste fordi han som en forholdsvis moderat islamist kunne appellere til den jevne palestiner.Stavanger Aftenblad - Hamas-sjefen (4. februar 2006  -  Side: 79)

 Død 
Under et besøk i Teheran, Irans hovedstad , den 31. juli 2024, ble Haniyeh drept i et angrep som det er antatt at Israel stod bak. Han var i byen på grunn av innsettelsen av den nye presidenten, Masoud Pezeshkian. En av Haniyehs livvakter ble også drept i angrepet. Irans øverste leder, Ali Khamenei, uttrykte en plikt om å hevne drapet.

Tyrkias president Recep Erdoğan erklærte landesorg dagen etter at han ble drept.

 Referanser 

Kategori:Palestinske politikere
Kategori:Personer fra guvernementet Gaza
Kategori:Personer tilknyttet Hamas
Kategori:Personer drept i Israel–Hamas-krigen